
REFERAT
Privind participarea Consiliului Local în calitate de coorganizator la montarea spectacolului aniversar Friedrich Schiller- 200 de ani de la moarte la Teatrul German de Stat
În luna decembrie 2004, Teatrul German de Stat a depus solicitarea de finanţare nr. SC2004 - 021054/ 02.12.2004 privind proiectul „Montarea spectacolului aniversar Friedrisch Schiller- 200 de ani de la moarte la Teatrul German de Stat
Cu ocazia împlinirii a 200 de ani de la moartea marelui clasic al dramaturgiei europene Friedrich Schiller , Teatrul German de Stat va monta în perioada 15 august- 4 octombrie 2005 una din capodoperele creaţiei sale. Premiera în cauză are o conotaţie de eveniment, având în vedere că Schiller este cel mai jucat dramaturg al scenei germane timişorene.

Având în vedere procesul verbal din data de 07.04.2005 al Comisiei de cultură, învăţământ, turism, sport şi culte,
Propunem, având în vedere OUG nr. 45/ 2003 privind finanţele publice locale, aprobată prin Legea nr.108/ 2004, având în vedere art. 38, lit (d) şi (p) din Legea nr. 215/ 2001 privind administraţia publică locală şi în conformitate cu art.46 din Legea nr. 215/ 2001 privind administraţia publică locală, alocarea sumei de 40.000.000 lei din cap.59.02 „Cultură, religie şi acţiuni sportive” (59.02.50 „Alte acţiuni culturale”).


Detalii referitoare la această manifestare se află în materialul anexat.  

Manifestarea a fost inclusă pe Agenda Culturală 2005.   

